 Ka soo bilow colaadihii beelaha kala duwan ku dhex maray deegaannada Somaliland oo dhammaantood si dhaqso ah loo dambiyey, khasaarihii ugu yaraana lagu joojiyey, ha dhaafin dhismihii ciidanka Qaranka oo ay kaalinta koowaad kaga jireen hoggaamiye dhaqameed qabiilooyinkii ay taladooda guddoominayeen ku qanciyey in hubka iyo maleeshiyada beelaha laga dhigo kuwo Qaran oo hoos taga dowladda, illaa laga soo gaadho murannada marar badan ka dhex qarxa siyaasiyiinta oo mararka qaarkood ay dhacdo in kuwo maan-gaab ahi ku dadaalaan in ay u yeelaan weji qabiil, laakiin hoggaamiye dhaqameed samo-doonka ahi u saxo balada ay hurinayaana biyo la miciinsado. 